Эрсече

Эрсече, Ро́сси, е Ро́ссе Федера́ция () — Малхбоалерча Европеи ГӀинбухерча Азеи улла паччахьалкхе. Россе Федераци — эггара йоккхагӀа йола паччахьалкхе я дунен тӀа, цун лаьтта  км² да. Мехка баха нах 146 203 613 саг ва. (; 9-гӀча моттиге дунен тӀа).

Росси — федеративни президентски-парламентски республика я. 31 оагӀой 1999 шера денз (2008—2012 шерашка президент Дмитрий Медведев волаш юкъ а хулаш) Россе Федерацен президента дарж дӀалоацаш ва Владимир Путин. 16 наджгоанцхой 2020 шера денз Россе Федерацен Правительствон Тхьамада дарже Михаил Мишустин вагӀа.

НанагӀала — Москва. Паччахьалкхен мотт — эрсий мотт ба , цхьайолча регионашка иштта дӀаувттабаьб шоай паччахьалкхен метташ а. Ахчан цхьоале — россера сом да.

Россе Федераценна юкъейоагӀа 89 субъект, царех 48 область я, 24 — республика я, 9 — край я, 3 — федеральни лоадама пхье я, 4 — автономе округ я, 1 — автономе область я. Шеяр дагаръйича 157 эзар хиллал нах баха моттиг я Россе.

Россе Федераци — дукха къмаш даха паччахьалкхе я, шерра этнокультурни башхал йолаш. Россе 2020—2021 шера охлой дагарбеш дӀаязбеш оттадаьчох 190 совгӀа къаман нах ба мехка бахаш, царех эрсий 80, 85 % ба, хӀаьта эрсий мотт бувцаш 99,4 % россерхой ба. Охлой доккхагӀа дола дакъа (75 % гаргга) дингахьара православхой ба // РБК, 30.03.2010, из бахьан долаш Росси Дунен тӀара эггара дукхагӀа православхой баха мата я.

Россе Федерацен 18 паччахьалкхенаца доазув да (ялхайттанеца — лаьтта гӀоллеи, шиннеца — форда гӀоллеи). ООН Кхерамзлен Совета юкъе массаза а йола доакъашхо я Эрсече вето бокъо а йолаш; таханарча заман дунен сийлахь-йоккхача державех цаӀ я // MSN Encarta — «Today’s great powers—the United States, Britain, France, Russia, and China».. Иштта, Росси тайп-тайпарча дунен къамашта юкъерча организацешта юкъейоагӀаш я: ООН, G20, ЕАЭС, СНГ, ОДКБ, ВТО, ОБСЕ, ШОС, АТЭС, БРИКС, МОК, иштта кхыярашка а.

Россе Федераци — ядерни держава яЭрсече а США а дунен хьалххой ба тӀема ракетни-ядерни потенциала лакхалах.Podvig P. Russian Strategic Nuclear Forces, ed. by Frank N. von Hippel, MIT Press, 2004, иштта, Дунен тӀа хьалха латтача айлама державех а цаӀ яКошкин П.Г. Экспертный и журналистский дискурс вокруг второй космической гонки между Россией, США и другими странами..

 Белгалдаккхар 
Комментареш

Хьасташ

 ТӀатовжамаш 
 Эрсий Паччахьалкхен Мехкдаь оагӀув

Россе Федераци
ОагӀат:Федеративни республикаш
ОагӀат:Трансконтинентальни паччахьалкхенаш
ОагӀат:Эрсий мотт бувца мехкаши лаьтташи
ОагӀат:Ӏаьржача форда йистера мехкаш
ОагӀат:Паччахьалкхенаш — ООН доакъашхой
ОагӀат:Юкъарча кхерамзленах болча барта организацен паччахьалкхенаш
ОагӀат:Паччахьалкхенаш — СНГ доакъашхой